
תקנות שירות התעסוקה (אגרה בעד בחינת מקצוע) (תיקון).


היו"ר יאיר פרץ:

	בוקר טוב, אני מתכבד לפתוח את ישיבת הוועדה. על סדר היום: תקנות שירות התעסוקה (אגרה בעד בחינת מקצוע) (תיקון). 

ליאורה עופרי:

	בפניכם התקנות שאנחנו מבקשים להאריך. התקנות האלה משנת תש"ס, הן קובעות גבייה של שיעור אגרה בגין בחינות שמבצע משרד העבודה והרווחה לעובדים מקצועיים. הסעיף המסמיך הוא בחוק שירות התעסוקה שקובע ששר העבודה רשאי באישור ועדת העבודה להאריך את התקנות בשנתיים נוספות. בזמנו שוחחתי עם ג'ודי על איך לעשות את זה. היתה התלבטות אם לעשות את זה על ידי השר או על ידי הוועדה, כאשר על הוועדה לקבוע תקופה נוספת שלא תפחת משנתיים. התייעצתי עם משרד המשפטים. נאמר לנו שהמהות היא שנתיים וכל הרעיון הוא שהוועדה לא תקבע פחות משנתיים. 

היו"ר יאיר פרץ:

	יש שינויים באגרות?

ליאורה עופרי:

	כן. פעמיים בשנה יש עדכונים לפי המדדים. הסכום שעודכן לאחרונה הוא 107 במקום 105, ו53 שקלים עבור חייל בשירות חובה במקום 52 שקלים. 

ג'ודי וסרמן:

	עד מתי אתם מאריכים את התקנות? זה צריך להיות לא פחות משנתיים.

ליאורה עופרי:

	עליזה רוזן הגבילה אותנו. אני ביקשתי להאריך את זה יותר. 

ג'ודי וסרמן:

	הסמכות שלכם היא לבקש להאריך את התקנות לאיזו שהיא תקופה. אין לוועדה סמכות לאשר פחות משנתיים. מאחר ואתם לא כותבים יום, לא ברור לי אם זה יהיה מעל שנתיים או פחות משנתיים. מה שאני מבקשת הוא שזה לא יהיה לפני 6 ליוני 2004. 

ליאורה עופרי:

	אנחנו מבקשים יותר מאוחר. אנחנו מבקשים אפילו 4 שנים.

ג'ודי וסרמן:

	מה שהנחתם בפני הוועדה זה יוני 2004 בלי יום. 

ליאורה עופרי:

	התאריך הוא 6 ביוני 2004. 

היו"ר יאיר פרץ:

	הייתי מאריך את זה ליותר אבל אני לא יודע מה יהיה מצב המשק, לכן אני מסכים להאריך את זה בשנתיים.

ליאורה עופרי:

	הנוסח מקובל על הוועדה?

היו"ר יאיר פרץ:

	הנוסח מקובל. מי בעד אישור התקנה?

ה צ ב ע ה
בעד – 1
נגד – 0 

אושר

הישיבה ננעלה בשעה 11:40











